# Avtale del B: Avtale om fagleg rettleiing

Avtalen skal signerast av kandidaten, rettleiarar og ph.d.-instituttleiaren i programmet/senterleiar.

## § 1 Formål

Denne avtalen gjeld rettleiing av ph.d.-prosjekt med arbeidstittelen:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

og fagleg oppfølging i ph.d.-programmet (jf. del A, § 4). Avtalen fastset rettane til partane og plikter vedrørande rettleiing i avtaleperioden.

## § 2 Partane i avtalen

Partane i avtalen er kandidaten, rettleiarar og institutt/senter:

Utnemnd hovudrettleiar i avtaleperioden er: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

frå grunneining/institusjon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utnemnd medrettleiar i avtaleperioden er: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

frå grunneining/institusjon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Eventuelt ytterlegare medrettleiar i avtaleperioden er: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
frå grunneining/institusjon): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## § 3 Grunnlag for forskarutdanninga

Til grunn for rettleiinga ligg prosjektbeskrivinga og plan for opplæringsdelen, jf. del A, § 4.

## § 4 Rapporterings- og informasjonsplikt

Kandidaten og hovudrettleiaren pliktar å halde kvarandre løpande informerte om alle forhold av betydning for rettleiinga. Partane pliktar aktivt å følgje opp forhold som kan medføre at rettleiinga ikkje blir gjennomført slik det er avtalt i § 5 nedanfor.

Kandidaten og hovudrettleiaren pliktar å levere framdriftsrapportar i samsvar med det som er bestemt i del A i avtalen.

## § 5 Plikter ved gjennomføring av rettleiinga

Rettleiaren skal

* gi råd om formulering og avgrensing av tema og problemstilling
* drøfte og vurdere hypotesar og metodar
* gi hjelp til orientering i faglitteratur og datagrunnlag (bibliotek, arkiv, etc.)
* drøfte opplegg og gjennomføring av framstillinga (disposisjon, språkleg form, dokumentasjon m. v.)
* halde seg orientert om framdrifta i arbeidet til kandidaten og vurdere ho i forhold til den planlagde framdrifta
* hjelpe med å føre kandidaten inn i relevante vitskaplege miljø
* drøfte resultat og tolkinga av desse
* gi rettleiing i fagleg formidling
* gi rettleiing i forskingsetiske spørsmål knytt til avhandlinga

Kandidaten skal

* leggje fram utkast til delar av avhandlinga etter avtale med rettleiaren, og i samsvar med prosjektbeskrivinga. Delar av avhandlinga kan leggjast fram i samband med seminar.
* gjennomføre opplæringsdelen i samsvar med framdriftsplanen
* etterleve forskingsetiske prinsipp som gjeld for fagområdet

Rammer for rettleiinga

Total ramme for rettleiinga er 210 timar. Desse timane inkluderer alt arbeid i samband med rettleiing, som rettleiingsmøte, førebuingar, etterbehandling, rapportskriving, deltaking i stipendiatseminar m.v. Dersom det blir oppnemnt medrettleiar vil fordelinga av timar på hovudrettleiar og medrettleiar vere 140/70. Det blir lagt til grunn at rettleiinga skjer innanfor ordinær arbeidsplan.

## § 6 Opphavs- og patentrett og andre immaterielle rettar (Intellectual Property Rights; IPR)

Dersom kandidaten er eineforfattar av ph.d.-avhandlinga, har vedkommande åleine opphavsretten til verket.

Dersom ph.d.-avhandlinga består av ei artikkelsamling og eit samandrag, vil kandidaten åleine ha opphavsretten til dei delane som er resultatet av vedkommande sin sjølvstendige, skapande innsats.

Artiklar skrivne av fleire utan at det er mogleg å skilje bidraget til dei enkelte ut som eige verk, vil vere fellesverk. For slike artiklar har forfattarane i fellesskap opphavsretten.

Dersom kandidaten i samband med ph.d.-prosjektet gjer ei patenterbar oppfinning, skal skriftleg melding om oppfinninga bli gitt til universitetet/høgskulen utan unødig opphald i samsvar med lov om retten til oppfinningar som er gjort av arbeidstakarar av 17. april 1970 § 5. Etter same lov § 4, jf. § 6, 1. og 2. ledd, har universitetet/høgskulen rett til å krevje retten til oppfinninga overført til seg. Er oppfinninga utvikla i eit samarbeid med rettleiar, skal kandidat og rettleiar saman fastsetje sine respektive andelar i den patenterbare oppfinninga.

Kandidaten har likevel rett til å publisere oppfinninga på dei vilkåra som går fram av arbeidstakaroppfinningslova § 6, 3. ledd.

Publiseringsretten etter førre avsnitt gjeld tilsvarande for rettleiaren dersom oppfinninga er gjort i fellesskap, og kandidaten sin eller tredjepart sin rett ikkje er til hinder for det. Om kreditering av institusjonar/verksemder ved offentleggjering eller publisering, sjå del A, § 9.

## § 7 Skifte av rettleier

Kandidaten og rettleiaren kan ved semje be oppnemnande organ om å oppnemne ny rettleiar for kandidaten. Rettleiaren kan ikkje fråtre før ny rettleiar er oppnemnd.

Dersom kandidaten eller rettleiaren finn at den andre parten ikkje etterlever forpliktingane sine etter §§ 4 og 5, pliktar den parten som hevdar at det ligg føre brot på forpliktingar, å ta dette opp med den andre parten. Kandidaten og rettleiaren skal i fellesskap søkje å finne ei løysing på den situasjonen som er oppstått. Fakultetet/senteret skal om nødvendig hjelpe til.

Dersom kandidaten eller rettleiaren finn at den andre parten ikkje oppfyller forpliktingane sine etter §§ 4 og 5, og partane etter drøfting ikkje har komme fram til semje om korleis situasjonen skal løysast, kan kandidaten eller rettleiaren be om å bli løyst frå rettleiingsavtalen. Ei oppmoding om å bli løyst frå rettleiingsavtalen skal stilast til fakultetet/senteret. Den parten som reiser saka skal sende kopi til den andre parten. Avgjerda om å løyse kandidaten og rettleiaren frå rettleiaravtalen blir teken av fakultetet/senteret. I samband med slikt vedtak skal organet som tek avgjerda sjå til at ph.d.-kandidaten inngår rettleiaravtale med ny rettleiar. Eventuelle eksterne partar skal informerast om forhold som er nemnde i paragrafen her.

## § 8 Tvistar

Tvistar om rettleiaren og kandidaten sine faglege rettar og plikter etter denne avtalen kan takast inn av partane til behandling og avgjerd ved vedkommande faglege organ ved institusjonen. I denne avtalen gjeld det dette organet: Doktorgradsutvalet ved fakultet/senter.

Dersom vedkommande organ fattar enkeltvedtak i saka, kan vedtaket klagast inn til næraste overordna organ.

## § 9 Avsluttande føresegner

Denne avtalen (del B) er inngått innanfor rammene av gjeldande reglar og retningslinjer for forskarutdanning, under dette institusjonen si ph.d.-forskrift. Originaldokumenta til avtalen blir arkiverte ved fakultetet, avdelinga, jf. også føresegnene om arkivering i del A, § 4.

\_\_\_\_\_\_\_\_\_\_\_\_\_\_\_\_\_\_\_\_\_\_, den \_\_\_\_\_/\_\_\_\_\_ 20\_\_\_\_\_

Kandidaten: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hovudrettleiar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Institutt/senter: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medrettleiar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ytterlegare medrettleiarar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Endringar og presiseringar til avtalen

Følgjande endringar/presiseringar er inntekne i avtalen:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_, den \_\_\_\_\_/\_\_\_\_\_ 20\_\_\_\_\_

Kandidaten: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hovudrettleiar:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Institutt/senter:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medrettleiar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ytterlegare medrettleiarar:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_